
Egy szabadságharc olvasatai. Ruszofóbia a magyar politikai elit körében az 1821-es görög felkelés kontextusában

A tanulmány az 1821-es görög szabadságharc magyarországi értelmezéseit, fogadtatását kívánja ismertetni. Fókuszban az orosz expanzió kapcsán aggodalmakat, ruszofób hangot megütő Cserei Miklós gondolatai állnak. A magyarországi viszonyok elhelyezéséhez fontosnak tartom a témát egy nemzetközi kontextuson keresztül bemutatni. Meglátásom szerint a magyar történetírás figyelme ezt a kérdéskört eddig elkerülte. Úgy vélem írásom rámutat a kérdésnek a szakirodalomban eddig még fel nem tárt olvasatára és rávilágít annak relevanciájára.



